મુંબઈની સૌથી વિકરાળ સમસ્યા રિયલ એસ્ટેટ સેક્ટર સંબંધી છે, જેનો નક્કર ઉપાય રીડેવલપમેન્ટ અને માત્ર રીડેવલપમેન્ટ છે. તેમ છતાં આ વિષયને સરળ અને પારદર્શક તેમ જ ઝડપી બનાવવાને બદલે સરકાર એને વધુ ગૂંચવી રહી હોવાનું પ્રતીત થાય છે. મહારાષ્ટ્રમાં નવી સરકારના આગમન બાદ આ વિષય એના નક્કર ઉકેલ તરફ આગળ વધવાની આશા હતી, જે આશા પર હાલ તો ઠંડું પાણી ફરી ગયું હોય એમ લાગે છે. રાજ્ય સરકારે મુંબઈ માટે તૈયાર કરેલા નવા ડ્રાફ્ટ ડેવલપમેન્ટ પ્લાન અને એમાં FSI સંબંધમાં સૂચવાયેલી જોગવાઈઓ એવી જટિલ જણાય છે કે આ તબક્કે રીડેવલપમેન્ટનાં બધાં કામકાજ જ જાણે ઠપ્પ થઈ ગયાં છે.